title: Decizia (UE) 2016/202 a Consiliului din 12 februarie 2016 de stabilire a poziției care urmează să fie adoptată în numele Uniunii Europene în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, cu privire la adoptarea regulamentului său de procedură

text:
               16.2.2016

               RO

               Jurnalul Oficial al Uniunii Europene

               L 39/28

         DECIZIA (UE) 2016/202 A CONSILIULUI
   din 12 februarie 2016
   de stabilire a poziției care urmează să fie adoptată în numele Uniunii Europene în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, cu privire la adoptarea regulamentului său de procedură
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (9),
   având în vedere Decizia 2009/152/CE a Consiliului din 20 noiembrie 2008 privind semnarea și aplicarea cu titlu provizoriu a Acordului interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte (1),
   având în vedere propunerea Comisiei Europene,
   întrucât:

               (1)

               Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, (denumit în continuare „acordul”) a fost semnat la 15 ianuarie 2009 și este aplicat cu titlu provizoriu începând din 4 august 2014.

               (2)

               Articolul 92 din acord instituie un Comitet APE care este responsabil cu administrarea acordului și cu realizarea tuturor sarcinilor menționate în acesta.

               (3)

               Articolul 92 din acord prevede că părțile convin asupra componenței, organizării și funcționării Comitetului APE.

               (4)

               Uniunea ar trebui să stabilească poziția pe care urmează să o adopte în ceea ce privește adoptarea regulamentului de procedură pentru Comitetul APE,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, cu privire la adoptarea regulamentului său de procedură, se bazează pe proiectul de decizie a Comitetului APE atașat la prezenta decizie.
   Schimbări minore la proiectul de decizie, care nu aduc nicio modificare substanțială, sunt permise fără a fi nevoie de o nouă decizie a Consiliului.
   Articolul 2
   După adoptare, decizia Comitetului APE se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  JO L 57, 28.2.2009, p. 1.

      PROIECT
      DECIZIA NR. …/2015 A COMITETULUI APE
      instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte,
      din …
      cu privire la adoptarea regulamentului său de procedură
      COMITETUL APE,
      având în vedere Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, (denumit în continuare „acordul”) semnat la Bruxelles la 15 ianuarie 2009 și aplicat cu titlu provizoriu începând din 4 august 2014, în special articolul 92,
      întrucât:

                  (1)

                  Potrivit acordului și în conformitate cu prezenta decizie, partea „Africa Centrală” este compusă din Republica Camerun.

                  (2)

                  Acordul prevede că părțile convin asupra componenței, organizării și funcționării Comitetului APE,

            ADOPTĂ PREZENTA DECIZIE:
      Articolul 1
      Regulamentul de procedură al Comitetului APE este instituit în conformitate cu anexa.
      Respectivul Regulament de procedură nu aduce atingere niciunor norme speciale prevăzute în acord sau care pot fi stabilite de Comitetul APE.
      Articolul 2
      Prezenta decizie intră în vigoare de la data semnării.

         Adoptată la …,

               Pentru Republica Camerun

               Pentru Uniunea Europeană

      ANEXĂ

         REGULAMENTUL DE PROCEDURĂ AL COMITETULUI APE

         instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte

      CAPITOLUL I
      DISPOZIȚII GENERALE
      Articolul 1
      Sarcinile Comitetului APE
      Comitetul APE este responsabil de administrarea tuturor domeniilor vizate în acord și de realizarea tuturor sarcinilor menționate în acordul menționat.
      Comitetul APE are în special următoarele sarcini:

                  1.

                  În domeniul comerțului:

                              (a)

                              să supravegheze și să asigure introducerea și aplicarea corespunzătoare a acordului. În acest scop, el va trebui să examineze și să recomande domeniile prioritare de cooperare;

                              (b)

                              să evalueze rezultatele obținute în cadrul acordului și să îmbunătățească, dacă este cazul, acordul;

                              (c)

                              să ia măsuri în vederea evitării litigiilor și/sau rezolvării litigiilor care rezultă din interpretarea sau aplicarea acordului;

                              (d)

                              să monitorizeze evoluția integrării regionale și a relațiilor economice și comerciale dintre părți;

                              (e)

                              să monitorizeze și să evalueze impactul punerii în aplicare a acordului asupra dezvoltării durabile a părților;

                              (f)

                              să discute și să ia toate măsurile care pot avea ca efect promovarea comerțului, a investițiilor și a oportunităților de afaceri între părți;

                              (g)

                              să poarte dezbateri pe marginea subiectelor ce decurg din acord sau a oricăror alte subiecte care ar putea compromite urmărirea obiectivelor din acord.

                  2.

                  În domeniul cooperării pentru dezvoltare:

                              (a)

                              să asigure aplicarea dispozițiilor referitoare la cooperarea pentru dezvoltare menționate în domeniul de aplicare al acordului;

                              (b)

                              să monitorizeze și să coordoneze împreună cu ceilalți parteneri punerea în aplicare a dispozițiilor de cooperare prevăzute în acord;

                              (c)

                              să examineze periodic prioritățile în domeniul cooperării enunțate în acord și să formuleze recomandări cu privire la includerea de noi priorități, dacă este cazul;

                              (d)

                              să se asigure de punerea în aplicare a documentului de orientare comun anexat la acord.

            CAPITOLUL II
      ORGANIZARE
      Articolul 2
      Componență și președinție
      (1)   Comitetul APE este compus, pe de o parte, din reprezentanți membri ai Consiliului Uniunii Europene și ai Comisiei Europene și, pe de altă parte, din reprezentanți ai Republicii Camerun, care pot fi miniștri sau înalți funcționari.
      (2)   În prezentul regulament de procedură, termenul „părți” corespunde definiției de la articolul 95 din acord.
      (3)   Președinția Comitetului APE se exercită prin rotație, pentru o perioadă de douăsprezece luni, de către un reprezentant al Uniunii Europene și un reprezentant al Republicii Camerun. Mandatul corespunzător primei perioade a președinției începe la data primei reuniuni a Comitetului APE și se încheie la 31 decembrie în anul următor. Președinția este asigurată întâi de un reprezentant al Republicii Camerun.
      Articolul 3
      Observatori
      (1)   Reprezentanți ai Comisiei Comunității Economice și Monetare a statelor din Africa Centrală (CEMAC) și ai Secretariatului General al Comunității Economice a statelor din Africa Centrală (CEEAC) sunt invitați să participe la toate reuniunile Comitetului APE în calitate de observatori.
      (2)   Părțile pot decide să invite la reuniunile Comitetului APE, în calitate de observatori, reprezentanți ai societății civile și ai sectorului privat, precum și experți sau orice altă persoană la alegerea lor.
      (3)   Comitetul APE poate decide să nu permită participarea observatorilor la o anumită parte a unei reuniuni unde sunt dezbătute chestiuni sensibile și nici la luarea deciziilor.
      Articolul 4
      Secretariatul
      Comisia Europeană, în numele Uniunii Europene, și Republica Camerun asigură, prin rotație, pentru perioade de douăsprezece luni, secretariatul Comitetului APE. Aceste perioade coincid cu exercitarea prin rotație a președinției Comitetului APE.
      Articolul 5
      Subcomitete
      Pentru exercitarea cu eficacitate a competențelor sale, Comitetul APE poate constitui subcomitete, aflate în subordinea lui, însărcinate cu tratarea unor subiecte specifice ce decurg din acord. În acest scop, Comitetul stabilește componența și sarcinile acestor subcomitete.
      CAPITOLUL III
      FUNCȚIONARE
      Articolul 6
      Decizii și recomandări
      (1)   Comitetul APE adoptă deciziile și recomandările prin consens.
      (2)   Comitetul APE poate decide să supună atenției Consiliului de miniștri ACP-UE, definit la articolul 15 din Acordul de parteneriat între membrii grupului statelor din Africa, zona Caraibilor și Pacific (ACP), pe de o parte, și Comunitatea Europeană și statele sale membre, pe de altă parte (denumit în continuare „Acordul de la Cotonou”), orice chestiune generală ridicată în cadrul acordului și care prezintă interes comun pentru statele ACP și pentru Uniunea Europeană.
      (3)   În perioada dintre reuniuni, Comitetul APE poate adopta decizii sau recomandări prin procedură scrisă în cazul în care ambele părți convin astfel. O procedură scrisă este alcătuită dintr-un schimb de note între părți.
      (4)   Deciziile sau recomandările Comitetului APE poartă titlul de „Decizie” sau „Recomandare” și sunt urmate de un număr de serie, de data adoptării actului și de o indicație referitoare la conținutul lor. Fiecare decizie specifică data intrării sale în vigoare.
      (5)   Deciziile și recomandările adoptate de Comitetul APE sunt autentificate de către un reprezentant al Comisiei Europene în numele Uniunii Europene și de către un reprezentant al Republicii Camerun.
      (6)   Deciziile și recomandările se transmit părților ca documente ale Comitetului APE.
      Articolul 7
      Corespondență
      (1)   Toată corespondența adresată Comitetului APE se transmite secretariatului său.
      (2)   Secretariatul asigură transmiterea corespondenței adresate Comitetului APE către președinția Comitetului și, atunci când este cazul, difuzarea sa ca documente menționate la articolul 10 din prezentul regulament de procedură către punctul de contact al fiecărei părți, definit la articolul 92 din acord.
      (3)   Secretariatul trimite punctelor de contact ale fiecărei părți corespondența din partea președinției Comitetului APE și, atunci când este cazul, o difuzează ca documente menționate la articolul 10 din prezentul regulament de procedură către ceilalți membri ai Comitetului APE.
      Articolul 8
      Reuniuni
      (1)   Comitetul APE se reunește la intervale regulate care nu depășesc un an și organizează reuniuni extraordinare, ori de câte ori circumstanțele o impun și în urma deciziei comune a părților.
      (2)   Fiecare reuniune a Comitetului APE se desfășoară în locul și la data decise în comun de către părți.
      (3)   Partea care asigură președinția convoacă reuniunile Comitetului APE după consultarea celeilalte părți.
      (4)   Convocările se trimit participanților cu cel târziu 15 zile înainte de data la care are loc reuniunea.
      Articolul 9
      Delegații
      Înaintea fiecărei reuniuni, președinția Comitetului APE este informată cu privire la componența prevăzută a delegațiilor Uniunii Europene, a Republicii Camerun și cu privire la eventualii observatori.
      Articolul 10
      Documente
      În cazul în care deliberările Comitetului APE se întemeiază pe documente scrise conexe, secretariatul numerotează și difuzează aceste documente ca documente ale Comitetului APE cu cel puțin 14 zile înainte de începerea reuniunii.
      Articolul 11
      Ordinea de zi a reuniunilor
      (1)   Secretariatul Comitetului APE stabilește o ordine de zi provizorie pentru fiecare reuniune, pe baza propunerilor formulate de către părți. Secretariatul Comitetului APE transmite ordinea de zi punctelor de contact ale fiecăreia dintre părți cu cel puțin 15 zile înainte de începerea reuniunii.
      (2)   Ordinea de zi provizorie include punctele pentru care secretariatul a primit o cerere de includere cu cel târziu 21 de zile înainte de începutul reuniunii, deși aceste puncte nu vor fi incluse pe ordinea de zi provizorie decât în cazul în care documentele conexe relevante au fost transmise secretariatului până cel târziu la data trimiterii ordinii de zi provizorii.
      (3)   Comitetul APE adoptă ordinea de zi la începutul fiecărei reuniuni. Punctele care nu figurează pe ordinea de zi provizorie pot fi înscrise pe ordinea de zi în cazul în care părțile convin astfel.
      (4)   Președinția Comitetului APE poate invita, în cazul în care părțile sunt de acord, experți care să participe la reuniunile Comitetului APE, pentru a prezenta informații pe teme specifice.
      (5)   Secretariatul poate, cu acordul părților, să reducă termenele indicate la alineatele (1) și (2), pentru a lua în considerare cerințele unui caz particular.
      Articolul 12
      Proces-verbal
      (1)   La sfârșitul fiecărei reuniuni, se prezintă un rezumat al concluziilor care este semnat de membrii Comitetului APE.
      (2)   Secretariatul întocmește în termen de maximum o lună un proiect de proces-verbal pentru fiecare reuniune.
      (3)   Procesul-verbal rezumă, ca regulă generală, fiecare punct al ordinii de zi, specificând, unde este cazul:

                  (a)

                  toate documentele prezentate Comitetului APE;

                  (b)

                  orice declarație a cărei înscriere a fost cerută de către un membru al Comitetului APE;

                  (c)

                  deciziile adoptate, recomandările făcute, declarațiile convenite și concluziile adoptate cu privire la puncte specifice.

            (4)   Procesul-verbal include, de asemenea, o listă a participanților la Comitetul APE, precum și o listă a membrilor delegațiilor care îi însoțesc și o listă a eventualilor observatori prezenți la reuniune.
      (5)   Procesul-verbal se aprobă în scris de ambele părți în termen de două luni de la data reuniunii. După ce a fost aprobat, secretariatul semnează două copii ale procesului-verbal și fiecare dintre părți primește un original al acestor documente autentice.
      Articolul 13
      Publicitate
      (1)   În afara cazului în care părțile decid altfel, reuniunile Comitetului APE nu sunt publice.
      (2)   Fiecare dintre părți poate decide publicarea deciziilor Comitetului APE, în propria sa publicație oficială.
      CAPITOLUL IV
      DISPOZIȚII FINALE
      Articolul 14
      Regimul lingvistic
      (1)   Limbile de lucru ale Comitetului APE sunt limbile oficiale comune părților.
      (2)   Comitetul APE deliberează și adoptă deciziile și recomandările pe baza documentelor și a propunerilor pregătite în una dintre limbile la care se face trimitere la alineatul (1).
      Articolul 15
      Cheltuieli
      (1)   Fiecare parte suportă cheltuielile rezultate în urma participării sale la reuniunile Comitetului APE, atât în ceea ce privește cheltuielile cu personalul, de deplasare și de ședere, cât și cheltuielile poștale și de telecomunicații.
      (2)   Cheltuielile privind organizarea reuniunilor și reproducerea documentelor sunt suportate de partea care organizează reuniunea.
      (3)   Cheltuielile privind prestarea de servicii de interpretare în cadrul reuniunilor și traducerea deciziilor și a recomandărilor în limbile de lucru ale Comitetului APE sunt suportate de partea care organizează reuniunea. Cheltuielile privind prestarea de servicii de interpretare în cadrul reuniunilor și traducerea deciziilor și a recomandărilor în limbile oficiale ale Uniunii Europene sunt suportate de Uniunea Europeană.
      Articolul 16
      Modificarea regulamentului de procedură
      Prezentul regulament de procedură poate fi modificat printr-o decizie a Comitetului APE, în conformitate cu articolul 6 alineatul (1).


title: Decizia Consiliului șii a reprezentanților guvernelor statelor membre, reuniți în Consiliu, din 11 noiembrie 1991 privind suspendarea aplicării acordurilor dintre Comunitatea Europeană, statele membre și Republica Socialistă Federativă Iugoslavia

text:
               11/Volumul 06

               RO

               Jurnalul Ofícial al Uniunii Europene

               224

         41991D0586

               L 315/47

               JURNALUL OFÍCIAL AL UNIUNII EUROPENE

      DECIZIA CONSILIULUI ȘI A REPREZENTANȚILOR GUVERNELOR STATELOR MEMBRE, REUNIȚI ÎN CONSILIU,
   din 11 noiembrie 1991
   privind suspendarea aplicării acordurilor dintre Comunitatea Europeană, statele membre și Republica Socialistă Federativă Iugoslavia
   (91/586/CECO, CEE)
   CONSILIUL COMUNITĂȚILOR EUROPENE ȘI REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE, REUNIȚI ÎN CONSILIU,
   întrucât Comunitatea Europeană și statele membre au încheiat cu Republica Socialistă Federativă Iugoslavia un acord de cooperare și protocoale și instrumente conexe, precum și un acord privind produsele CECO;
   întrucât, în declarațiile din 5 și 28 octombrie 1991, Comunitatea Europeană și statele membre, reuniți în cadrul cooperării politice europene, au constatat criza din Iugoslavia; întrucât, în Rezoluția 713 (1991), Consiliul de Securitate al Națiunilor Unite și-a exprimat îngrijorarea că prelungirea acestei situații constituie o amenințare împotriva păcii și a securității internaționale;
   întrucât prelungirea ostilităților și a consecințelor acestora asupra relațiilor economice și comerciale, atât între republicile Iugoslaviei, cât și cu Comunitatea, constituie o schimbare radicală a condițiilor în care au fost încheiate Acordul de cooperare între Comunitatea Economică Europeană și Republica Socialistă Federativă Iugoslavia (1) și protocoalele la acesta, precum și Acordul de instituire Comunitatea Europeană a Cărbunelui și Oțelului; întrucât acestea pun sub semnul întrebării aplicarea unor astfel de acorduri și protocoale;
   întrucât apelul lansat de Comunitatea Europeană și statele membre, reunite în cadrul cooperării europene politice la 6 octombrie 1991 la Haarzuilens, care invocă respectarea Acordului de încetare a focului încheiat la Haga la 4 octombrie 1991 nu a fost luat în seamă;
   întrucât, în declarația din 6 octombrie 1991, Comunitatea Europeană și statele membre, reunite în cadrul cooperării politice europene, și-au anunțat decizia de a denunța acordurile între Comunitate și Iugoslavia în cazul în care acordul la care s-a ajuns la Haga la 4 octombrie 1991 între părțile la conflict, în prezența președintelui Consiliului Comunităților Europene și a președintelui Conferinței privind Iugoslavia nu este respectat;
   întrucât Comunitatea a inițiat procedurile necesare pentru denunțarea acordurilor menționate anterior;
   la recomandarea Comisiei,
   DECID:

               (1)

               Aplicarea acordurilor menționate anterior se suspendă cu efect imediat.

               (2)

               Prezenta decizie se publică în Jurnalul Oficial al Comunităților Europene.

      Adoptată la Bruxelles, 11 noiembrie 1991.

            Președintele

         H. J. SIMONS

      (1)  JO L 41, 14.2.1983, p. 1.


title: Decizia Comisiei din 10 iulie 2015 privind numirea anumitor membri ai Consiliului științific al Consiliului European pentru Cercetare

text:
               11.7.2015

               RO

               Jurnalul Oficial al Uniunii Europene

               C 227/2

         DECIZIA COMISIEI
   din 10 iulie 2015
   privind numirea anumitor membri ai Consiliului științific al Consiliului European pentru Cercetare
   (2015/C 227/02)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare (2014-2020) – Orizont 2020 și de abrogare a Deciziilor 2006/971/CE, 2006/972/CE, 2006/973/CE, 2006/974/CE și 2006/975/CE (1), în special articolul 7 alineatul (1),
   întrucât:

               (1)

               Prin Decizia C(2013)8915 (2) [astfel cum a fost modificată prin Decizia C(2015)58 (3)], Comisia a instituit Consiliul European pentru Cercetare („CEC”) pentru perioada 1 ianuarie 2014-31 decembrie 2020 ca modalitate de a pune în aplicare acțiunile în temeiul părții I „Excelența științifică” legate de obiectivul specific al „Consiliului European pentru Cercetare” (CEC), astfel cum se menționează la articolul 3 alineatul (1) litera (a) din Decizia 2013/743/UE.

               (2)

               CEC este format din Consiliul științific independent prevăzut la articolul 7 din Decizia 2013/743/UE și din structura de punere în aplicare dedicată prevăzută la articolul 8 din aceeași decizie.

               (3)

               Conform articolului 2 alineatul (1) din Decizia C(2013)8915, Consiliul științific este alcătuit din președintele CEC și din 21 alți membri.

               (4)

               Conform articolului 7 alineatul (1) al treilea paragraf din Decizia 2013/743/UE, membrii Consiliului științific sunt numiți pentru un mandat limitat la patru ani, reînnoibil o dată. Aceștia trebuie numiți în așa fel încât să se asigure continuitatea activității Consiliului științific.

               (5)

               Mandatul unora dintre membrii Consiliului științific a expirat la 31 decembrie 2014 și, prin urmare, este necesară reînnoirea listei de membri ai consiliului.

               (6)

               Conform articolului 7 alineatul (1) al doilea paragraf din Decizia 2013/743/UE, membrii Consiliului științific sunt numiți de Comisie pe baza unui proces de selecție independent și transparent convenit cu Consiliul științific, incluzând consultarea comunității științifice și prezentarea unui raport Parlamentului European și Consiliului. În acest scop, a fost înființat un comitet permanent pentru identificarea viitorilor membri ai Consiliului științific. Comitetul de identificare a făcut recomandări Comisiei pentru înlocuirea și pentru continuarea mandatului membrilor Consiliului științific, recomandări care au fost acceptate,

         DECIDE:
   Articolul 1
   Doamna Isabelle Vernos este numită membră a Consiliului științific al CEC pentru un al doilea mandat, care se va încheia la 30 iunie 2019.
   Doamna Margaret Buckingham este numită membră a Consiliului științific al CEC pentru un prim mandat, care se va încheia la 30 iunie 2019.
   Domnul Micheal Kramer este numit membru al Consiliului științific al CEC pentru un prim mandat, care se va încheia la 30 iunie 2019.
   Domnul Micali Silvio este numit membru al Consiliului științific al CEC pentru un prim mandat, care se va încheia la 30 iunie 2019.
   Articolul 2
   Prezenta decizie intră în vigoare la 1 iulie 2015.

      Adoptată la Bruxelles, 10 iulie 2015.

            Pentru Comisie

         Carlos MOEDAS

            Membru al Comisiei

      (1)  JO L 347, 20.12.2013, p. 965.

      (2)  Decizia C(2013)8915 a Comisiei din 12 decembrie 2013 de înființare a Consiliului European pentru Cercetare (JO C 373, 20.12.2013, p. 23).

      (3)  Decizia C(2015)58 a Comisiei din 17 februarie 2015 de modificare a Deciziei C(2013)8915 de înființare a Consiliului European pentru Cercetare (JO C 58, 18.2.2015, p. 3).


title: 2008/461/CE: Decizia Consiliului din 16 iunie 2008 de numire a unui supleant spaniol în cadrul Comitetului Regiunilor

text:
               19.6.2008

               RO

               Jurnalul Oficial al Uniunii Europene

               L 160/32

      DECIZIA CONSILIULUI

   din 16 iunie 2008
   de numire a unui supleant spaniol în cadrul Comitetului Regiunilor
   (2008/461/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului spaniol,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de supleant în cadrul Comitetului Regiunilor a devenit vacant ca urmare a demisiei domnului Pedro MOYA MILANÉS,

         DECIDE:
   Articolul 1
   Domnul Enrique OJEDA VILA, Secretario General de Acción Exterior, Andalucía, este numit supleant în cadrul Comitetului Regiunilor pentru perioada restantă a mandatului, și anume până la 25 ianuarie 2010.
   Articolul 2
   Prezenta decizie produce efecte de la data adoptării sale.

      Adoptată la Luxemburg, 16 iunie 2008.

            Pentru Consiliu

            Președintele

         D. RUPEL

      (1)  JO L 56, 25.2.2006, p. 75.


title: Decizia nr. S4 din 2 octombrie 2009 privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004 (Text cu relevanță pentru SEE și pentru Acordul CE/Elveția)

text:
               24.4.2010

               RO

               Jurnalul Oficial al Uniunii Europene

               C 106/52

         DECIZIA NR. S4
   din 2 octombrie 2009
   privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004
   (Text cu relevanță pentru SEE și pentru Acordul CE/Elveția)
   2010/C 106/17
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în conformitate cu care Comisia administrativă este responsabilă de tratarea tuturor chestiunilor administrative sau de interpretare care decurg din dispozițiile Regulamentului (CE) nr. 883/2004 si ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2),
   având în vedere articolele 35 și 41 din Regulamentul (CE) nr. 883/2004,
   având în vedere articolele 66-68 din Regulamentul (CE) nr. 987/2009,
   întrucât:

               (1)

               Costul prestațiilor în natură furnizate de către o instituție dintr-un stat membru în numele unei instituții dintr-un alt stat membru se rambursează în întregime.

               (2)

               Rambursările între instituții, dacă nu se convine altfel, trebuie să se desfășoare cu rapiditate și eficiență pentru a se preveni acumularea de creanțe care să rămână neonorate pentru perioade mai lungi de timp.

               (3)

               O acumulare de creanțe ar putea pune în pericol funcționarea eficientă a sistemului comunitar și ar putea periclita drepturile persoanelor.

               (4)

               Prin Decizia nr. S1 (3), Comisia administrativă a decis că institutia de la locul de ședere rambursează costul îngrijirilor medicale furnizate pe baza unui card european de asigurări sociale de sănătate valabil.

               (5)

               Cele mai bune practici, stabilite de comun acord, ar trebui sa contribuie la o soluționare rapidă si eficientă a rambursărilor între instituții.
               Hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:
   A.   Rambursarea pe baza cheltuielilor reale [articolul 62 din Regulamentul (CE) nr. 987/2009]

               1.

               Instituția care solicită o rambursare pe baza cheltuielilor reale introduce cererea cel târziu înainte de termenul limită prevăzut la articolul 67 alineatul (1) din Regulamentul (CE) nr. 987/2009 (denumit în continuare „regulamentul de punere în aplicare”). Instituția care primește o cerere de rambursare asigură plata acesteia în termenul prevăzut la articolul 67 alineatul (5) din regulamentul de punere în aplicare, dar înainte de acest termen, de îndată ce există posibilitatea să facă acest lucru.

               2.

               Cererile de rambursare a prestațiilor care au fost furnizate pe baza unui card european de asigurări sociale de sănătate (CEASS), a unui certificat de înlocuire a CEASS sau a oricărui alt document care atestă dreptul la prestații pot fi respinse și returnate instituției creditoare, în cazul în care, de exemplu, cererea respectivă:

                           —

                           este completată incorect și/sau incomplet,

                           —

                           vizează prestații care nu au fost acordate în perioada de valabilitate a CEASS sau documentul n-a fost utilizat de către beneficiarul prestațiilor.

                     O cerere nu poate fi respinsă pe motiv că persoana nu mai este asigurată la instituția care a emis CEASS sau documentul care îi atestă drepturile, cu condiția ca prestațiile să fi fost acordate beneficiarului în perioada de valabilitate a documentului utilizat.
               O instituție care este obligată să ramburseze costul prestațiilor acordate pe baza unui CEASS poate solicita ca instituția la care persoana asigurată a fost înregistrată în mod corect în momentul acordării prestațiilor să ramburseze costul acestor prestații primei instituții sau, dacă persoana asigurată nu avea dreptul să utilizeze CEASS, să soluționeze această problemă cu persoana în cauză.

               3.

               Instituția debitoare nu poate verifica o cerere în ceea ce priveste conformitatea sa cu articolul 19 și cu articolul 27 alineatul (1) din Regulamentul (CE) nr. 883/2004 decât dacă există motive întemeiate de a suspecta un abuz, astfel cum Curtea Europeană de Justiție a stabilit în jurisprudența sa (4). În consecință, instituția debitoare este obligată să accepte informațiile pe care se bazează cererea și să efectueze rambursarea. În cazul în care există suspiciuni de abuz, instituția debitoare poate respinge cererea din motive justificate, astfel cum prevede articolul 67 alineatul (5) din regulamentul de punere în aplicare.

               4.

               În scopul aplicării punctelor 2 si 3, dacă instituția debitoare exprimă îndoieli cu privire la corectitudinea faptelor pe care se bazează o cerere de rambursare, revine institutiei creditoare să stabilească dacă cererea a fost emisă corespunzător și, dacă este cazul, să retragă cererea de rambursare sau să recalculeze suma.

               5.

               O cerere introdusă după expirarea termenului limită prevăzut la articolul 67 alineatul (1) din regulamentul de punere în aplicare nu va fi luată în considerare.

         B.   Rambursarea pe baza unor sume fixe (articolul 63 din regulamentul de punere în aplicare)

               6.

               Inventarul prevăzut la articolul 64 alineatul (4) din regulamentul de punere în aplicare este prezentat organismului de legătură al statului membru debitor înainte de sfârșitul anului imediat următor anului de referință, iar cererile de rambursare bazate pe acest inventar sunt prezentate aceluiași organism cât mai curând posibil, după publicarea în Jurnalul Oficial al Uniunii Europene a sumelor fixe anuale pe persoană, dar în termenul prevăzut la articolul 67 alineatul (2) din regulamentul de punere în aplicare.

               7.

               În măsura posibilului, instituția creditoare va prezenta, cu aceeași ocazie, instituției debitoare solicitarile referitoare la un anumit an calendaristic.

               8.

               Instituița debitoare care primește o cerere de rambursare determinată pe baza unor sume fixe asigură plata acesteia în termenul limită prevăzut la articolul 67 alineatul (5) din regulamentul de punere în aplicare, dar înainte de acest termen, de îndată ce există posibilitatea să facă acest lucru.

               9.

               O cerere introdusă după expirarea termenului limită prevăzut la articolul 67 alineatul (2) din regulamentul de punere în aplicare nu va fi luată în considerare.

               10.

               O cerere de rambursare determinată pe baza unor sume fixe poate fi respinsă și returnată institutiei creditoare, în cazul în care, de exemplu, cererea respectivă:

                           —

                           este completată incorect și/sau incomplet,

                           —

                           se referă la o perioadă care nu este acoperită de un document valabil de atestare a dreptului la prestații.

               11.

               Dacă instituția debitoare exprimă îndoieli cu privire la corectitudinea faptelor pe care se bazează o cerere de rambursare, revine instituției creditoare să stabilească dacă factura a fost emisă corespunzător și, dacă este cazul, să retragă cererea de rambursare sau să recalculeze suma.

         C.   Plățile anticipate în temeiul articolului 68 din regulamentul de punere în aplicare

               12.

               În cazul efectuării unei plăți anticipate în temeiul articolului 68 din regulamentul de punere în aplicare, suma care trebuie plătită este determinată separat pentru cererile de rambursare bazate pe cheltuielile reale [articolul 67 alineatul (1) din regulamentul de punere în aplicare] și pentru cele bazate pe sume fixe [articolul 67 alineatul (2) din regulamentul de punere în aplicare].

         D.   Cooperarea și schimbul de informații

               13.

               Instituțiile ar trebui să stabilească între ele o bună cooperare și să asigure punerea în aplicare a propriei lor legislații.

         E.   Intrarea în vigoare

               14.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Lena MALMBERG

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  A se vedea pagina 23 din prezentul Jurnal Oficial.

      (4)  Hotărârea din 12 aprilie 2005 în cauza C-145/03 „Moștenitorii Annettei Keller/Instituto Nacional de la Seguridad Social (INSS) și Instituto Nacional de Gestión Sanitaria (Ingesa)”, Rec. 2005, p. I-02529.


title: Decizia (UE) 2015/1573 a Consiliului din 18 septembrie 2015 de numire a patru membri neerlandezi și a cinci supleanți neerlandezi în cadrul Comitetului Regiunilor

text:
               22.9.2015

               RO

               Jurnalul Oficial al Uniunii Europene

               L 245/10

         DECIZIA (UE) 2015/1573 A CONSILIULUI
   din 18 septembrie 2015
   de numire a patru membri neerlandezi și a cinci supleanți neerlandezi în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului neerlandez,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Patru locuri de membru în cadrul Comitetului Regiunilor au devenit vacante ca urmare a încheierii mandatelor dlui R. E. (Ralph) DE VRIES, dlui A. (Bert) GIJSBERTS, dnei W. H. (Hester) MAIJ și dlui B. S. (Bote) WILPSTRA.

               (3)

               Patru locuri de supleant în cadrul Comitetului Regiunilor au devenit vacante ca urmare a încheierii mandatelor dlui H. (Henk) BRINK, dlui J. H. J. (Hans) KONST, dnei E. M. (Elvira) SWEET, și dnei dr. J. M. E. (Annemieke) TRAAG.

               (4)

               Un loc de supleant va deveni vacant ca urmare a numirii dlui T. J. S. M. BOVENS în calitate de membru al Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în calitate de membri în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               dl J. A. (John) JORRITSMA, Commissaris van de Koning in Fryslân

               —

               dl Th. J. F. M. (Theo) BOVENS, Commissaris van de Koning in Limburg

               —

               dl M. A. (Michiel) SCHEFFER, Gedeputeerde in Gelderland

               —

               dl C. J. (Cees) LOGGEN, Gedeputeerde in Noord-Holland

         Articolul 2
   Se numesc în calitate de supleanți în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               dna N. (Nienke) HOMAN, Gedeputeerde in Groningen

               —

               dl A. (Ard) VAN DER TUUK, Gedeputeerde in Drenthe

               —

               dl D. J. E. (Erik) LIEVERS, Gedeputeerde in Overijssel

               —

               dna A. M. A. (Mariëtte) PENNARTS-POUW, Gedeputeerde in Utrecht

               —

               dl M.A. (Michiel) RIJSBERMAN, Gedeputeerde in Flevoland

         Articolul 3
   Prezenta decizie intră în vigoare la data adoptării.

      Adoptată la Bruxelles, 18 septembrie 2015.

            Pentru Consiliu

            Președintele

         C. DIESCHBOURG

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: Decizia Consiliului din 15 octombrie 2007 de numire a membrilor titulari și a membrilor supleanți italieni ai Comitetului consultativ pentru securitate și sănătate la locul de muncă

text:
               24.10.2007

               RO

               Jurnalul Oficial al Uniunii Europene

               C 249/6

      DECIZIA CONSILIULUI

   din 15 octombrie 2007
   de numire a membrilor titulari și a membrilor supleanți italieni ai Comitetului consultativ pentru securitate și sănătate la locul de muncă
   (2007/C 249/07)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 202,
   având în vedere Decizia Consiliului din 22 iulie 2003 de înființare a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               prin decizia sa din 27 februarie 2007 (2), Consiliul a numit membrii titulari și membrii supleanți ai Comitetului consultativ pentru securitate și sănătate la locul de muncă pentru perioada 1 martie 2007-28 februarie 2010, cu excepția membrilor titulari și a membrilor supleanți italieni.

               (2)

               guvernul a prezentat candidaturile pentru posturile care trebuie ocupate,

         DECIDE:
   Articol unic
   Sunt numiți membri titulari și membri supleanți ai Comitetului consultativ pentru securitate și sănătate la locul de muncă pentru perioada care expiră la 28 februarie 2010:
   I.   REPREZENTANȚI GUVERNAMENTALI

               Titular

               Membri supleanți

               dna Lea BATTISTONI

               dl Lorenzo FANTINI
               dl Mario ALVINO

         II.   REPREZENTANȚI AI ORGANIZAȚIILOR LUCRĂTORILOR

               Titular

               Membri supleanți

               dl Diego ALHAIQUE

               dna Cinzia FRASCHERI
               dna Gabriella GALLI

         III.   REPREZENTANȚI AI ORGANIZAȚIILOR PATRONATULUI

               Titular

               Membri supleanți

               dl Luigi CASANO

               dl Walter REGIS
               dl Giorgio RUSSOMANNO

      Adoptat la Luxemburg, 15 octombrie 2007.

            Pentru Consiliu

            Președintele

         L. AMADO

      (1)  JO C 218, 13.9.2003, p. 1.

      (2)  JO L 64, 2.3.2007, p. 30.


title: 2008/114/CE,Euratom: Decizia Consiliului din 12 februarie 2008 de stabilire a Statutului Agenției de aprovizionare a Euratom

text:
               15.2.2008

               RO

               Jurnalul Oficial al Uniunii Europene

               L 41/15

      DECIZIA CONSILIULUI

   din 12 februarie 2008
   de stabilire a Statutului Agenției de aprovizionare a Euratom
   (2008/114/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 54 al doilea paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Titlul II capitolul 6 din tratat prevede crearea Agenției de aprovizionare a Euratom (denumită în continuare „agenția”) și stabilește atribuțiile și obligațiile acesteia de a asigura aprovizionarea regulată și echitabilă cu materiale nucleare a utilizatorilor din Uniunea Europeană. Statutul agenției a fost adoptat la 6 noiembrie 1958 (2). Având în vedere creșterea numărului statelor membre, nevoia aplicării unor dispoziții financiare moderne în ceea ce privește agenția, precum și necesitatea de a stabili sediul acesteia, statutul respectiv ar trebui abrogat și înlocuit.

               (2)

               Noul statut ar trebui să cuprindă dispoziții financiare conforme cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3). În același timp, noul regulament financiar aplicabil agenției ar trebui adoptat în conformitate cu articolul 183 din tratat. Capitalul agenției și posibilitatea, prevăzută în tratat, de a aplica o redevență asupra tranzacțiilor ar trebui menținute.

               (3)

               Noul statut al agenției ar trebui adaptat la situația Uniunii Europene extinse. În special, compunerea comitetului consultativ al agenției ar trebui modificată în scopul îmbunătățirii funcționării și a eficienței acestuia,

         DECIDE:
   Articolul 1
   Se adoptă Statutul Agenției de aprovizionare a Euratom, astfel cum este stabilit în anexă.
   Articolul 2
   Statutul Agenției de aprovizionare a Euratom din 6 noiembrie 1958 se abrogă.
   Articolul 3
   Prezenta decizie produce efecte din a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 12 februarie 2008.

            Pentru Consiliu

            Președintele

         A. BAJUK

      (1)  Avizul din 13 noiembrie 2007 (nepublicat încă în Jurnalul Oficial).

      (2)  JO 27, 6.12.1958, p. 534/58.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1525/2007 (JO L 343, 27.12.2007, p. 9).

      ANEXĂ
      STATUTUL AGENȚIEI DE APROVIZIONARE A EURATOM
      CAPITOLUL 1
      STRUCTURA INTERNĂ ȘI MODUL DE FUNCȚIONARE
      Articolul 1
      Obiective și atribuții
      (1)   Obiectivul Agenției de aprovizionare a Euratom (denumită în continuare „agenția”) este de a aduce la îndeplinire atribuțiile care i-au fost încredințate prin titlul II capitolul 6 din tratat, în conformitate cu obiectivele din tratat.
      În acest scop, printre altele, agenția:

                  —

                  pune la dispoziția Comunității cunoștințe, informații și consultanță cu privire la orice aspecte legate de funcționarea pieței de materiale și servicii nucleare;

                  —

                  are un rol de monitorizare a pieței, prin monitorizarea și identificarea tendințelor pieței care ar putea afecta securitatea aprovizionării Uniunii Europene cu materiale și servicii nucleare;

                  —

                  solicită consultanță comitetului consultativ instituit în conformitate cu articolul 11 (denumit în continuare „comitetul”), este sprijinită și acționează în strânsă cooperare cu acesta.

            (2)   De asemenea, agenția poate constitui stocuri de materiale nucleare, în conformitate cu articolele 62 și 72 din tratat.
      Articolul 2
      Statut juridic și sediu
      (1)   Agenția are personalitate juridică în conformitate cu articolul 54 din tratat. Agenția își desfășoară activitățile exclusiv în interesul general. Aceasta nu are scopuri lucrative.
      (2)   Protocolul privind privilegiile și imunitățile Comunităților Europene se aplică agenției, directorului general și personalului acesteia.
      (3)   Sediul agenției se află la Luxemburg.
      (4)   Agenția poate lua, din proprie inițiativă, orice măsuri suplimentare privind organizarea sa internă, necesare în vederea îndeplinirii atribuțiilor sale atât pe teritoriul Comunității, cât și în afara acestuia.
      (5)   În fiecare dintre statele membre, agenția dispune de cea mai extinsă capacitate juridică acordată unei persoane juridice în temeiul legislației interne. Aceasta poate, în special, să dobândească sau să înstrăineze bunuri mobile și imobile și să se constituie parte în cadrul procedurilor judiciare.
      Articolul 3
      Sarcini și competențe ale directorului general
      (1)   Directorul general este numit de către Comisie.
      (2)   Directorul general reprezintă agenția. Acesta poate delega competențele sale altor persoane. Normele de delegare a competențelor sunt stabilite prin acte interne ale agenției.
      (3)   Directorul general este responsabil de:

                  —

                  asigurarea îndeplinirii atribuțiilor agenției menționate în articolul 1;

                  —

                  exercitarea dreptului exclusiv al agenției de a încheia contracte de furnizare de materiale nucleare și a dreptului de opțiune al acesteia;

                  —

                  administrarea și gestionarea curentă a tuturor resurselor agenției;

                  —

                  informarea periodică a comitetului și consultarea acestuia cu privire la orice chestiune aflată în sfera sa de competență, în conformitate cu articolul 13 alineatul (3);

                  —

                  pregătirea proiectului de raport estimativ al veniturilor și cheltuielilor agenției, precum și de execuția bugetului acesteia;

                  —

                  realizarea oricărui studiu și de elaborarea oricărui raport considerat necesar în conformitate cu articolul 1 alineatul (1), în strânsă cooperare cu comitetul, și de transmiterea studiilor și a rapoartelor respective Parlamentului European, Consiliului, și Comisiei.

            (4)   În fiecare an, directorul general prezintă Parlamentului European, Consiliului și Comisiei un raport privind activitățile agenției din anul precedent și un program de lucru pentru anul care urmează, după obținerea avizului comitetului.
      Articolul 4
      Directorul general și personalul
      (1)   Directorul general și personalul agenției sunt sau devin funcționari ai Comunităților Europene cărora li se aplică Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite prin Regulamentul (CEE, Euratom, CECO) nr. 259/68 al Consiliului (1), precum și normele adoptate împreună de instituțiile Comunităților Europene în scopul aplicării respectivului statut. Funcționarii sunt numiți de către Comisie, salariile acestora fiind plătite, de asemenea, de către Comisie.
      (2)   Directorul general și personalul agenției dețin autorizații de securitate, în conformitate cu articolul 194 din tratat, cu privire la orice fapte, informații, cunoștințe, documente sau obiecte supuse unui sistem cu niveluri diferite de confidențialitate, care intră în posesia acestora sau le sunt comunicate.
      Articolul 5
      Supravegherea exercitată de Comisie
      (1)   Agenția se află sub supravegherea Comisiei, care poate emite directive cu privire la aceasta și are drept de veto asupra deciziilor acesteia.
      (2)   Dreptul de veto expiră în termen de zece zile lucrătoare de la luarea unei decizii de către agenție, cu excepția cazului în care, pe parcursul perioadei respective, Comisia sau reprezentantul acesteia formulează obiecții cu privire la respectiva decizie. Comisia sau reprezentantul acesteia pot renunța la dreptul de a formula obiecții înainte de expirarea termenului respectiv.
      (3)   În cazul în care Comisia sau reprezentantul acesteia formulează obiecții în termenul prevăzut la alineatul (2), Comisia adoptă o poziție definitivă în termen de maximum zece zile lucrătoare de la data formulării obiecției.
      (4)   Dispozițiile prezentului articol nu împiedică în niciun fel aplicarea articolului 53 din tratat.
      (5)   Comisia este informată cu privire la orice acțiune sau inacțiune a agenției, menționate la articolul 53 din tratat, de către partea în cauză, în termen de cincisprezece zile lucrătoare de la primirea notificării sau, în lipsa acesteia, în termen de cincisprezece zile lucrătoare de la publicare. În lipsa notificării și a publicării, termenul respectiv începe să curgă din ziua în care partea în cauză ia cunoștință de existența actului.
      CAPITOLUL 2
      DISPOZIȚII FINANCIARE
      Articolul 6
      Organizarea financiară
      (1)   Agenția beneficiază de autonomie financiară. Aceasta acționează în domeniul său de competență în conformitate cu principiile comerciale.
      (2)   În orice moment, agenția are dreptul de a converti într-o altă monedă sumele pe care le deține în euro, pentru a efectua operațiuni financiare sau comerciale care corespund obiectivelor sale, astfel cum sunt definite în tratat, precum și prezentului statut.
      În măsura în care este posibil, agenția evită să efectueze astfel de conversiuni în cazul în care deține sume disponibile sau lichide în moneda care îi este necesară.
      Agenția poate efectua operațiuni financiare legate de îndeplinirea obiectivelor sale utilizând fonduri de care nu are imediat nevoie pentru a-și respecta obligațiile.
      (3)   Agenția este împuternicită să contracteze, în numele Comunității Europene a Energiei Atomice și în limitele stabilite de Consiliu, împrumuturi ale căror sume sunt alocate pentru îndeplinirea sarcinilor sale.
      (4)   Obligațiile asumate de către agenție în temeiul prezentului statut sunt garantate de către Comunitatea Europeană a Energiei Atomice.
      Articolul 7
      Venituri și cheltuieli
      (1)   Estimările tuturor veniturilor și cheltuielilor agenției se întocmesc pentru fiecare exercițiu financiar și se regăsesc în bugetul agenției. Exercițiul financiar corespunde anului calendaristic.
      (2)   Veniturile și cheltuielile din fiecare buget trebuie să fie echilibrate.
      (3)   Veniturile agenției constau într-o contribuție a Comunității, în dobânzi bancare, în venituri din capitalul și investițiile sale bancare, precum și, în cazul în care este necesar, într-o redevență prevăzută la articolul 54 din tratat și în împrumuturi.
      (4)   Cheltuielile agenției constau în cheltuieli administrative cu personalul și comitetul consultativ, precum și cheltuieli rezultate din contractele încheiate cu terți.
      (5)   În fiecare an, directorul general realizează o estimare a veniturilor și a cheltuielilor agenției pentru următorul exercițiu financiar. Această estimare, care include un proiect al schemei de personal, este înaintată Comisiei până la 31 martie, după obținerea avizului comitetului consultativ.
      (6)   Pe baza acestei estimări, Comisia introduce în proiectul preliminar al bugetului general al Uniunii Europene acele estimări considerate necesare pentru schema de personal și valoarea subvenției acoperită din bugetul general.
      (7)   În cadrul procedurii bugetare, autoritatea bugetară autorizează creditele pentru subvențiile acordate agenției și adoptă schema de personal a agenției, care figurează separat în schema de personal a Comisiei.
      (8)   Bugetul este adoptat de către Comisie. Acesta devine definitiv în urma adoptării finale a bugetului general al Uniunii Europene. După caz, bugetul agenției este modificat în consecință. Bugetul agenției este publicat pe site-ul internet al acesteia.
      (9)   Orice modificare a schemei de personal și a bugetului agenției face obiectul unui buget rectificativ, adoptat conform aceleiași proceduri ca și în cazul bugetului inițial. Modificările aduse schemei de personal sunt prezentate autorității bugetare. Bugetele rectificative se comunică Parlamentului European și Consiliului spre informare.
      Articolul 8
      Execuție bugetară, control financiar și norme financiare
      (1)   Directorul general execută bugetul agenției.
      (2)   La sfârșitul fiecărui exercițiu financiar, contabilul agenției prezintă conturile provizorii ale agenției:

                  (a)

                  până la 1 martie contabilului Comisiei, pentru consolidare; și

                  (b)

                  până la 31 martie, după încheierea fiecărui exercițiu financiar, Curții de Conturi.

            (3)   La primirea observațiilor formulate de Curtea de Conturi cu privire la conturile provizorii ale agenției, directorul general stabilește, pe proprie răspundere, conturile finale ale agenției și le prezintă comitetului consultativ în vederea obținerii unui aviz.
      (4)   Comitetul emite un aviz cu privire la conturile finale ale agenției.
      (5)   Până la data de 1 iulie, după încheierea fiecărui exercițiu financiar, directorul general prezintă conturile finale, însoțite de avizul comitetului consultativ, Parlamentului European, Consiliului, Comisiei și Curții de Conturi.
      (6)   Conturile finale sunt publicate pe site-ul internet al agenției.
      (7)   Până la 30 septembrie, directorul general transmite Curții de Conturi un răspuns la observațiile acesteia.
      (8)   Directorul general prezintă Parlamentului European, la cererea acestuia, orice informații necesare în vederea bunei derulări a procedurii de descărcare de gestiune pentru exercițiul financiar în cauză.
      (9)   Până la data de 30 aprilie a anului N + 2 și la recomandarea Consiliului hotărând cu majoritate calificată, Parlamentul European acordă directorului general descărcarea de gestiune pentru execuția bugetară pentru anul N.
      (10)   Atunci când este necesar, se adoptă, în conformitate cu articolul 183 din tratat, un regulament financiar specific aplicabil agenției.
      Articolul 9
      Capital
      (1)   Capitalul agenției este de 5 824 000 EUR.
      (2)   Capitalul se repartizează după cum urmează:

                  Belgia

                  EUR

                  192 000

                  Bulgaria

                  EUR

                  96 000

                  Republica Cehă

                  EUR

                  192 000

                  Danemarca

                  EUR

                  96 000

                  Germania

                  EUR

                  672 000

                  Estonia

                  EUR

                  32 000

                  Irlanda

                  EUR

                  32 000

                  Grecia

                  EUR

                  192 000

                  Spania

                  EUR

                  416 000

                  Franța

                  EUR

                  672 000

                  Italia

                  EUR

                  672 000

                  Cipru

                  EUR

                  32 000

                  Letonia

                  EUR

                  32 000

                  Lituania

                  EUR

                  32 000

                  Luxemburg

                  EUR

                  —

                  Ungaria

                  EUR

                  192 000

                  Malta

                  EUR

                  —

                  Țările de Jos

                  EUR

                  192 000

                  Austria

                  EUR

                  96 000

                  Polonia

                  EUR

                  416 000

                  Portugalia

                  EUR

                  192 000

                  România

                  EUR

                  288 000

                  Slovenia

                  EUR

                  32 000

                  Slovacia

                  EUR

                  96 000

                  Finlanda

                  EUR

                  96 000

                  Suedia

                  EUR

                  192 000

                  Regatul Unit

                  EUR

                  672 000

            (3)   O tranșă de 10 % din capital se plătește în momentul aderării unui stat la Comunitate. Ulterior, plata celorlalte tranșe din capital poate fi solicitată printr-o decizie a Consiliului, care hotărăște cu majoritate calificată, la propunerea Comisiei. Valoarea tranșei solicitate se plătește agenției în termen de treizeci de zile de la adoptarea deciziei respective.
      (4)   Participarea la capital nu conferă dreptul la dividende sau dobândă. Participarea la capital conferă dreptul la rambursarea valorii nominale a tranșelor de capital vărsate numai în cazul în care agenția este lichidată.
      (5)   Toate plățile se efectuează în euro.
      Articolul 10
      Redevențe
      În conformitate cu articolul 54 din tratat, agenția poate percepe o redevență asupra tranzacțiilor la care participă prin exercitarea dreptului său de opțiune sau a dreptului său exclusiv de a încheia contracte de furnizare. Produsul unei astfel de redevențe este destinat exclusiv acoperirii cheltuielilor de funcționare ale agenției.
      Dispozițiile privind redevența respectivă sunt prezentate detaliat într-o decizie de punere în aplicare. Nivelul redevenței și metodele de evaluare și colectare a acesteia sunt stabilite, după consultarea Consiliului, de către Comisie, acționând la propunerea directorului general, care obține în prealabil avizul comitetului consultativ.
      CAPITOLUL 3
      COMITETUL CONSULTATIV
      Articolul 11
      Componența comitetului
      (1)   Comitetul este format din membri provenind din statele membre, astfel cum prevede tabelul prezentat în continuare. Cu toate acestea, un stat membru poate decide să nu facă parte din acest comitet. În cazul în care un membru demisionează sau se află în incapacitatea de a-și îndeplini obligațiile, acesta/aceasta este înlocuit(ă) pe perioada restantă a mandatului său.

                  Belgia

                  2 membri

                  Bulgaria

                  2 membri

                  Republica Cehă

                  2 membri

                  Danemarca

                  1 membru

                  Germania

                  4 membri

                  Estonia

                  1 membru

                  Irlanda

                  1 membru

                  Grecia

                  2 membri

                  Spania

                  3 membri

                  Franța

                  4 membri

                  Italia

                  4 membri

                  Cipru

                  1 membru

                  Letonia

                  1 membru

                  Lituania

                  2 membri

                  Luxemburg

                  —

                  Ungaria

                  2 membri

                  Malta

                  —

                  Țările de Jos

                  2 membri

                  Austria

                  2 membri

                  Polonia

                  3 membri

                  Portugalia

                  2 membri

                  România

                  3 membri

                  Slovenia

                  2 membri

                  Slovacia

                  2 membri

                  Finlanda

                  2 membri

                  Suedia

                  2 membri

                  Regatul Unit

                  4 membri.

            (2)   Pe lângă faptul că ține seama de participarea statelor membre la capitalul agenției, alocarea locurilor în cadrul comitetului consultativ ar trebui să reflecte experiența, cunoștințele și/sau activitățile relevante ale statelor membre în domenii precum comerțul cu materiale și servicii nucleare din ciclul combustibilului nuclear sau al producției de energie nucleară.
      (3)   Membrii comitetului sunt numiți de către propriul stat membru pe baza nivelului lor de cunoștințe și a experienței relevante în domeniul comerțului cu materiale și servicii nucleare din ciclul combustibilului nuclear sau al producției de energie nucleară sau în domeniul reglementării privind comerțul cu materiale și servicii nucleare. Durata mandatului este de trei ani. Mandatul poate fi reînnoit.
      Articolul 12
      Președinția comitetului
      (1)   Comitetul numește, dintre membri săi, un președinte și doi vicepreședinți. Aceștia reprezintă experiența comitetului și diferitele părți interesate din cadrul industriei, atât producătorii, cât și utilizatorii. În cazul în care președintele se află în incapacitatea de a-și îndeplini atribuțiile, acesta este înlocuit de vicepreședintele cel mai vârstnic.
      (2)   Durata mandatelor președintelui și vicepreședinților este de trei ani. Mandatul acestora poate fi reînnoit o dată, iar președinția ar trebui să fie deținută în mod alternativ de membrii comitetului, reprezentând experiențele diferite ale acestora în cadrul industriei și al administrației. Mandatul președintelui sau al oricărui vicepreședinte încetează automat în cazul în care mandatul acestora de membri ai comitetului expiră fără a fi reînnoit.
      Articolul 13
      Competențele comitetului
      (1)   Comitetul asistă agenția în îndeplinirea sarcinilor acesteia prin emiterea unor avize și prin furnizarea de informații și analize. Sprijinul respectiv constă, de asemenea, în pregătirea unor rapoarte, anchete și analize a căror pregătire ar putea fi necesară în conformitate cu articolul 1 alineatul (1) sub responsabilitatea directorului general, astfel cum se prevede la articolul 3 alineatul (3). Comitetul reprezintă un punct de contact între agenție și producătorii și utilizatorii din domeniul industriei nucleare.
      (2)   Comitetul poate fi consultat cu privire la orice chestiune care ține de competența agenției, oral, în cadrul reuniunilor, sau în scris, în intervalele dintre reuniunile respective. De asemenea, comitetul poate emite avize cu privire la astfel de chestiuni, la inițiativa a cel puțin o treime din membrii săi.
      (3)   Comitetul este consultat și convocat înaintea adoptării unei decizii de către directorul general cu privire la următoarele chestiuni:

                  (a)

                  normele care trebuie respectate în vederea echilibrării cererii și ofertei (articolul 60 al șaselea paragraf din tratat);

                  (b)

                  capitalul agenției; majorarea sau diminuarea acestuia, sau alte subscrieri suplimentare de capital (articolul 54 al patrulea paragraf din tratat);

                  (c)

                  împrumuturile menționate la articolul 6;

                  (d)

                  aplicarea unei redevențe asupra tranzacțiilor, destinată acoperirii cheltuielilor de funcționare ale agenției (articolul 54 al cincilea paragraf din tratat);

                  (e)

                  condițiile aplicabile constituirii și retragerii stocurilor comerciale de către agenție (articolul 72 primul paragraf din tratat);

                  (f)

                  aspectele financiare menționate la articolul 8, inclusiv regulamentul financiar al agenției și pregătirea contului special al agenției, astfel cum prevede articolul 171 alineatul (2) din tratat;

                  (g)

                  raportul anual, cuprinzând o analiză de piață și programul de lucru pentru anul următor;

                  (h)

                  criteriile de stabilire a practicilor interzise prin articolul 68 din tratat;

                  (i)

                  dizolvarea agenției.

            (4)   În cazul în care este necesar, directorul general poate stabili un termen pentru prezentarea avizului de către comitet. Acest termen nu poate fi mai mic de o lună de la data la care comunicarea în acest sens este transmisă membrilor comitetului.
      (5)   În cazul în care avizul comitetului nu poate fi obținut în termenul respectiv, directorul general poate adopta decizia.
      (6)   Deciziile care țin de competența directorului general și sunt legate de aspectele menționate în prezentul articol nu pot fi luate înaintea expirării unui termen de zece zile lucrătoare de la emiterea avizului comitetului, în cazul în care deciziile respective sunt contrare avizului menționat.
      (7)   Comitetul își adoptă regulamentul de procedură pentru toate aspectele care nu fac obiectul prezentului statut.
      Articolul 14
      Reuniunile comitetului
      (1)   Convocarea comitetului are loc:

                  (a)

                  atunci când președinția o consideră necesară și, în mod obișnuit, de două ori pe an;

                  (b)

                  la cererea directorului general, în special ori de câte ori consultarea comitetului este obligatorie, în temeiul articolului 13 alineatul (3); și

                  (c)

                  la cererea formulată în scris a cel puțin o treime din membrii comitetului, precizându-se punctele care ar trebui înscrise pe ordinea de zi.
                  Agenția, în cooperare cu președintele, pregătește ordinea de zi în vederea aprobării acesteia de către comitet.
                  Agenția transmite documentele referitoare la ordinea de zi tuturor membrilor comitetului, cu cel puțin cincisprezece zile lucrătoare înainte de data reuniunii.

            (2)   Reuniunile comitetului necesită un cvorum reprezentând majoritatea membrilor săi. Avizele pot fi emise în cazul în care sunt adoptate cu o majoritate a membrilor prezenți sau reprezentați.
      (3)   Fiecare membru al comitetului are un vot. În cazul în care un membru nu poate lua parte la reuniune, acesta poate desemna în scris un alt membru pentru a vota în numele său.
      (4)   Directorul general sau persoana desemnată ca reprezentant al acestuia/acesteia participă la reuniunile comitetului, dar nu are drept de vot. Alte persoane care nu fac parte din personalul agenției pot participa la reuniuni doar cu acordul tuturor membrilor prezenți și sub rezerva obligațiilor prevăzute la alineatul (5).
      (5)   În conformitate cu articolul 194 din tratat, membrii comitetului sunt obligați să păstreze confidențialitatea tuturor elementelor de fapt, a informațiilor, a cunoștințelor sau a documentelor care fac obiectul unui sistem cu niveluri diferite de confidențialitate, care intră în posesia lor sau le sunt comunicate în calitatea lor de membri ai comitetului.
      (6)   Directorul general pune la dispoziția comitetului un secretariat corespunzător, numirea acestuia făcând obiectul aprobării de către Comisie. Secretariatul întocmește procesele-verbale ale reuniunilor comitetului, ale tuturor subcomitetelor și ale președinției. Cheltuielile de funcționare ale comitetului sunt suportate de către agenție.
      (7)   Cheltuielile de deplasare ale câte unui membru al comitetului din fiecare stat membru se rambursează de către agenție.

         (1)  JO L 56, 4.3.1968, p. 1. Regulament modificat ultima dată prin Regulamentul (CE, Euratom) nr. 1558/2007 (JO L 340, 22.12.2007, p. 1).


title: 2014/696/UE: Decizia Parlamentului European și a Consiliului din 25 septembrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/010 RO/Mechel prezentată de România)

text:
               8.10.2014

               RO

               Jurnalul Oficial al Uniunii Europene

               L 292/12

         DECIZIA PARLAMENTULUI EUROPEAN ȘI A CONSILIULUI
   din 25 septembrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/010 RO/Mechel prezentată de România)

      (2014/696/UE)

   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (2), în special articolul 23 al doilea paragraf,
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (4), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor structurale majore intervenite în practicile comerciale internaționale, generate de globalizare, și pentru a le acorda asistență în procesul de reintegrare pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului.

               (3)

               La 21 decembrie 2012, România a depus o cerere de mobilizare a FEG ca urmare a concedierilor efectuate de SC Mechel Câmpia Turzii SA și de un producător din aval, și a completat-o cu informații suplimentare până la 4 martie 2014. Această cerere îndeplinește condițiile pentru stabilirea contribuțiilor financiare prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 3 571 150 EUR.

               (4)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de România,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2014, se mobilizează din Fondul european de ajustare la globalizare suma de 3 571 150 EUR în credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 septembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         S. GOZI

      (1)  JO L 406, 30.12.2006, p. 1.

      (2)  JO L 347, 20.12.2013, p. 855.

      (3)  JO L 347, 20.12.2013, p. 884.

      (4)  JO C 373, 20.12.2013, p. 1.


title: 2008/893/CE: Decizia Băncii Centrale Europene din 17 noiembrie 2008 de stabilire a cadrului pentru achizițiile comune ale Eurosistemului (BCE/2008/17)

text:
               29.11.2008

               RO

               Jurnalul Oficial al Uniunii Europene

               L 319/76

      DECIZIA BĂNCII CENTRALE EUROPENE

   din 17 noiembrie 2008
   de stabilire a cadrului pentru achizițiile comune ale Eurosistemului
   (BCE/2008/17)
   (2008/893/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul de instituire a Comunității Europene, în special articolele 105 și 106,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 12.1 coroborat cu articolul 3.1 și articolele 5, 16 și 24,
   întrucât:

               (1)

               În temeiul articolului 12.1 din Statutul SEBC, Consiliul guvernatorilor adoptă orientările și ia deciziile necesare pentru a asigura îndeplinirea misiunilor încredințate Eurosistemului. În consecință, Consiliul guvernatorilor are competența de a decide cu privire la organizarea de activități auxiliare, precum achiziția de bunuri și servicii, care sunt necesare pentru îndeplinirea misiunilor Eurosistemului.

               (2)

               Legislația Comunității Europene privind achizițiile permite achiziția comună de bunuri și servicii de către mai multe autorități contractante. Acest principiu se reflectă în considerentul 15 și în articolul 11 din Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (1), care prevede utilizarea anumitor tehnici de achiziție centralizată.

               (3)

               Eurosistemul vizează respectarea principiilor minimizării costurilor și eficacității și urmărește obținerea celui mai bun raport calitate/preț în cadrul achiziției de bunuri și servicii. Consiliul guvernatorilor consideră că achiziția comună de bunuri și servicii reprezintă un instrument pentru atingerea acestor obiective prin exploatarea sinergiilor și a economiilor de scară.

               (4)

               Prin stabilirea unui cadru pentru achizițiile comune ale Eurosistemului, Banca Centrală Europeană (BCE) dorește să promoveze participarea BCE și a băncilor centrale naționale ale statelor membre care au adoptat euro la astfel de achiziții comune.

               (5)

               Consiliul guvernatorilor a creat un Birou de Coordonare a Achizițiilor Eurosistemului (Eurosystem Procurement Coordination Office, EPCO) pentru coordonarea achizițiilor comune. Consiliul guvernatorilor a desemnat Banque centrale du Luxembourg să găzduiască EPCO în perioada 1 ianuarie 2008-31 decembrie 2012.

               (6)

               Prezenta decizie nu aduce atingere posibilității băncilor centrale de a solicita sprijinul EPCO în vederea achiziției de bunuri și servicii care nu intră în sfera de aplicare a prezentei decizii.

               (7)

               Băncile centrale naționale ale statelor membre care nu au adoptat încă euro pot fi interesate să participe la activitățile EPCO, precum și la procedurile comune de atribuire, care se vor desfășura în aceleași condiții ca și cele aplicate băncilor centrale,

         DECIDE:
   Articolul 1
   Definiții
   În sensul prezentei decizii:

               (a)

               „Eurosistem” înseamnă BCE și băncile centrale naționale ale statelor membre care au adoptat euro;

               (b)

               „misiunile Eurosistemului” înseamnă misiunile încredințate Eurosistemului în conformitate cu tratatul și cu Statutul SEBC;

               (c)

               „bancă centrală” înseamnă BCE sau banca centrală națională a unui stat membru care a adoptat euro;

               (d)

               „bancă centrală lider” înseamnă banca centrală responsabilă cu efectuarea procedurii comune de atribuire;

               (e)

               „bancă centrală gazdă a EPCO” înseamnă banca centrală desemnată de Consiliul guvernatorilor să fie gazda EPCO;

               (f)

               „Comitet director al EPCO” înseamnă comitetul director înființat de Consiliul guvernatorilor pentru conducerea activităților EPCO. Comitetul director al EPCO este format din câte un membru din partea fiecărei bănci centrale, selectat dintre membrii cu vechime ai personalului cu pregătire și experiență în probleme organizatorice și strategice în cadrul instituțiilor respective și din experți în achiziții. Comitetul director al EPCO raportează prin intermediul Comitetului executiv către Consiliul guvernatorilor. Conducerea și secretariatul Comitetului director al EPCO sunt asigurate de către BCE;

               (g)

               „procedură comună de atribuire” înseamnă o procedură comună de achiziție de bunuri și de servicii desfășurată de către banca centrală lider în interesul băncilor centrale participante la procedura comună de atribuire.

         Articolul 2
   Domeniu de aplicare
   (1)   Prezenta decizie se aplică achiziției comune de către băncile centrale de bunuri și servicii necesare pentru îndeplinirea misiunilor Eurosistemului.
   (2)   Participarea băncilor centrale la activitățile EPCO și la procedurile comune de atribuire este voluntară.
   (3)   Prezenta decizie nu aduce atingere Orientării BCE/2004/18 din 16 septembrie 2004 privind achiziția de bancnote euro (2).
   Articolul 3
   Biroul de Coordonare a Achizițiilor Eurosistemului
   (1)   EPCO exercită toate misiunile următoare:

               (a)

               facilitează adoptarea celor mai bune practici de achiziții în cadrul Eurosistemului;

               (b)

               dezvoltă infrastructura (de exemplu, abilitățile, instrumentele funcționale, sistemele informatice, procesele) necesară achizițiilor comune;

               (c)

               identifică cazurile potențiale de achiziții comune care intră sau care nu intră în sfera de aplicare a prezentei decizii pe baza necesităților în materie de achiziții comunicate de băncile centrale către EPCO;

               (d)

               realizează și actualizează, în măsura în care este necesar, un plan anual de achiziții pentru procedurile comune de atribuire, pe baza evaluării descrise la litera (c);

               (e)

               pregătește cerințe comune, în colaborare cu băncile centrale participante la procedura comună de atribuire;

               (f)

               acordă sprijin băncilor centrale pentru procedurile comune de atribuire;

               (g)

               acordă sprijin băncilor centrale pentru achizițiile referitoare la proiecte comune ale Sistemului European al Băncilor Centrale, dacă acest lucru este solicitat de către banca care conduce proiectul.

         (2)   Banca centrală gazdă a EPCO furnizează resursele materiale și umane necesare pentru ca EPCO să își îndeplinească misiunile potrivit bugetului aprobat de Consiliul guvernatorilor, conform alineatului (4).
   (3)   Banca centrală gazdă a EPCO, cu consultarea Comitetului director al EPCO, poate adopta norme privind organizarea internă și administrarea EPCO, inclusiv un cod de conduită pentru personalul EPCO care să asigure cel mai înalt grad de integritate în exercitarea îndatoririlor.
   (4)   Băncile centrale finanțează bugetul EPCO în conformitate cu normele adoptate de Consiliul guvernatorilor. Înainte de începutul exercițiului financiar, EPCO înaintează Consiliului guvernatorilor spre aprobare o propunere anuală de buget, prin intermediul Comitetului director al EPCO și Comitetului executiv.
   (5)   EPCO înaintează Consiliului guvernatorilor un raport anual asupra activităților sale, prin intermediul Comitetului director al EPCO și Comitetului executiv.
   (6)   Activitățile EPCO fac obiectul controlului exercitat de Comitetul auditorilor interni în conformitate cu normele adoptate de Consiliul guvernatorilor. Acest lucru nu aduce atingere normelor de control și de audit care se aplică băncii centrale gazdă a EPCO sau care sunt adoptate de aceasta.
   (7)   Comitetul director al EPCO efectuează o evaluare a eficacității și a eficienței activităților EPCO la cinci ani după înființarea EPCO. Pe baza acestei evaluări, Consiliul guvernatorilor decide dacă este necesară efectuarea unei proceduri de selecție pentru alegerea unei noi bănci centrale gazdă a EPCO.
   Articolul 4
   Proceduri comune de atribuire
   (1)   O procedură comună de atribuire se consideră a fi necesară în sensul prezentei decizii dacă: (i) se anticipează în mod rezonabil că achiziția comună de bunuri și servicii ar determina condiții mai avantajoase de achiziție în conformitate cu principiile minimizării costurilor și eficacității; sau (ii) băncile centrale trebuie să adopte cerințe și standarde armonizate în ceea ce privește astfel de bunuri și/sau servicii.
   (2)   După identificarea unui caz potențial de achiziție comună, EPCO invită băncile centrale să participe la o procedură comună de atribuire. Băncile centrale informează EPCO în timp util dacă intenționează să participe la procedura comună de atribuire și, în acest caz, comunică EPCO necesitățile lor în materie de achiziții. O bancă centrală poate renunța să participe la achiziția comună înainte de publicarea anunțului de participare.
   (3)   Pe baza unui plan anual de achiziții pentru procedurile comune de atribuire realizat de EPCO și după consultarea cu Comitetul director al EPCO, Consiliul guvernatorilor poate iniția proceduri comune de atribuire și poate alege banca (băncile) centrală (centrale) lider(e) dintre băncile centrale participante la procedura comună de atribuire. Orice actualizare a planului anual de achiziții se transmite Consiliului guvernatorilor.
   (4)   Banca centrală lider desfășoară procedura comună de atribuire în interesul băncilor centrale participante la procedura comună de atribuire, în conformitate cu normele în materie de achiziții aplicabile băncii centrale lider. Banca centrală lider precizează în anunțul de participare băncile centrale care participă la procedura comună de atribuire, precum și structura relațiilor contractuale.
   (5)   Banca centrală lider redactează documentația de atribuire și evaluează cererile de participare și ofertele în colaborare cu EPCO și cu celelalte bănci participante la procedura comună de atribuire.
   (6)   Banca centrală lider desfășoară procedura comună de atribuire în limba (limbile) stabilită (stabilite) în planul anual de achiziții.
   Articolul 5
   Participarea băncilor centrale naționale ale statelor membre care nu au adoptat încă euro
   Consiliul guvernatorilor poate invita băncile centrale naționale ale statelor membre care nu au adoptat încă euro să participe la activitățile EPCO, precum și la procedurile comune de atribuire, în aceleași condiții ca și cele aplicate băncilor centrale.
   Articolul 6
   Dispoziții finale
   Prezenta decizie intră în vigoare la 1 decembrie 2008.

      Adoptată la Frankfurt pe Main, 17 noiembrie 2008.

            Președintele BCE

         Jean-Claude TRICHET

      (1)  JO L 134, 30.4.2004, p. 114.

      (2)  JO L 320, 21.10.2004, p. 21.